- નવરાત્રિમાં રાત્રે ૧૨ વાગ્યા સુધી ગરબા રમવાની રાજ્ય સરકારે મંજૂરી આપેલી છે, પણ શેરી ગરબાઓ થતાં હોય ત્યાં પોલીસ માનવતાના ધોરણે છૂટછાટ આપે છે. રવિવારની મોડી રાત્રે દહેગામની શારદા સોસાયટી અને સિદ્ધેશ્વર સોસાયટીમાં મોડી રાત સુધી ગરબા ચાલતા હોવાની ફરિયાદ પોલીસ કંટ્રોલરૂમને મળી હતી. પોલીસનો કાફલો ગરબા બંધ કરાવવા જતા સોસાયટીના સ્થાનિક રહીશોએ પોલીસ સ્ટેશન સુધી પદયાત્રા કરી હતી અને બોલ મારી અંબે જય જય અંબેના નાદ સાથે પોલીસ સ્ટેશનમાં ધરણાં કર્યા હતા.